На основу члана 9. став 4. Закона о финансијској подршци породици са децом („Службени гласник РС“, број 16/2002, 115/2005 и 107/2009) и члана 37. став 1. тачка 6. Статута општине Инђијa- пречишћен текст („Службени лист општине Инђија“, број 9/13),

Скупштина општине Инђија на седници одржаној дана 5. априла 2017. године, донела је

**О Д Л У К У**

**О ИЗМЕНИ ОДЛУКЕ О ПРУЖАЊУ ФИНАНСИЈСКЕ ПОМОЋИ**

**ПОРОДИЦИ СА ПРВОРОЂЕНИМ ДЕТЕТОМ**

**Члан 1.**

 У Одлуци о пружању финансијске помоћи породици са прворођеним дететом („Службени лист општина Срема“, број 5/2003, 57/2006 и „Службени лист општине Инђија“, број 16/2013 и 11/2016), у члану 2. речи: „30.000,00 динара (тридесетхиљададинара)“, замењују се речима: „40.000,00 динара (четрдесетхиљададинара)“.

**Члан 2.**

 Ова Одлука ступа на снагу осмог дана од дана објављивања у ''Службеном листу општине Инђија''.

**СКУПШТИНА ОПШТИНЕ ИНЂИЈА**

**Број: 553-170/2017-I П р е д с е д н и к,**

**Дана: 5. априла 2017.године**

**И н ђ и ј а Милан Предојевић**

**О Б Р А З Л О Ж Е Њ Е**

Чланом 9. став 4. Закона о финансијској подршци породици са децом („Службени гласник РС“, број 16/02, 115/05 и 107/09) прописано је да Општина, односно град могу, ако су обезбедили средства, да утврде и друга права, већи обим права од права утврђених овим Законом и повољније услове за њихово остваривање.

Одлуком о пружању финансијске помоћи породици са прворођеним дететом („Службени лист општина Срема“, број 5/2003 и 57/2006 и „Службени лист општине Инђија“, број 16/2013 и 11/2016), у члану 2. прописано је да се финансијска помоћ породици са првим дететом додељује једнократно у нето износу од 30.000,00 динара.

У циљу обезбеђења повољнијих услова за остваривање наведеног права, а како су средства за исто обезбеђена у буџету општине Инђија за 2017. годину, предлаже се измена члана 2. Одлуке, односно наведеног износа финансијске помоћи породици са прворођеним дететом са нето износа од 30.000,00 динара (тридесетхиљададинара), у нето износ од 40.000,00 динара (четрдесетхиљададинара),

Имајући у виду изнето, предлаже се Скупштини општине да Одлуку о измени Одлуке о пружању финансијске помоћи породици са прворођеним дететом усвоји у тексту, како је дат у материјалу.

 **Одељење за друштвене делатности**

**ПРЕГЛЕД**

**ИЗВРШЕНИХ ИЗМЕНА У ОДЛУЦИ О ПРУЖАЊУ ФИНАНСИЈСКЕ ПОМОЋИ ПОРОДИЦИ СА ПРВОРОЂЕНИМ ДЕТЕТОМ**

**Члан 2.**

 Финансијска помоћ из члана 1. став 1. ове Одлуке додељује се породици једнократно у нето износу од ~~30.000,00 динара (тридесетхиљададинара)~~ **40.000,00 динара (четрдесетхиљададинара).**